*****

ΚΑΝΟΝΙΣΜΟΣ (ΕΟΚ) αριθ. 2811/86 ΤΗΣ ΕΠΙΤΡΟΠΗΣ

της 11ης Σεπτεμβρίου 1986

για την τροποποίηση των κανονισμών (ΕΟΚ) αριθ. 1665/72, (ΕΟΚ) αριθ. 3083/73, (ΕΟΚ) αριθ. 1546/75, (ΕΟΚ) αριθ. 2514/78 και (ΕΟΚ) αριθ. 1117/79 σχετικών με τον τομέα των σπόρων προς σπορά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (1), όπως τροποποιήθηκε τελευταία με τον κανονισμό (ΕΟΚ) αριθ. 1355/86 (2), και ιδίως το άρθρο 3 παράγραφος 5, το άρθρο 3α παράγραφος 4, το άρθρο 4 παράγραφος 2, το άρθρο 6 παράγραφος 5 και το άρθρο 9,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 για την αξία της λογιστικής μονάδας και των συντελεστών μετατροπής που εφαρμόζονται στο πλαίσιο της κοινής γεωργικής πολιτικής (3), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 1355/86 του Συμβουλίου τροποποίησε τον κανονισμό (ΕΟΚ) αριθ. 2358/71 συμπεριλαμβάνοντας το υβρίδιο σόργου που προορίζεται για σπορά μεταξύ των προϊόντων που αναλαμβάνονται από την κοινή οργάνωση αγοράς στον τομέα των σπόρων προς σπορά και υπάγοντάς το στο σύστημα της τιμής αναφοράς που προβλέπεται για το υβρίδιο αραβοσίτου·

ότι, βάσει των άρθρων 106 και 300 της πράξης προσχωρήσεως, χορηγείται η ενίσχυση που προβλέπεται στο άρθρο 3 του κανονισμού (ΕΟΚ) αριθ. 2358/71 στους σπόρους προς σπορά που παράγονται στην Ισπανία και στην Πορτογαλία· ότι πρέπει να προσδιοριστεί η γενεσιουργός αιτία της ενίσχυσης σχετικά με την περίοδο εμπορίας 1985/86· ότι πρέπει να ληφθεί υπόψη η ημερομηνία της 1ης Μαρτίου 1986 ως η ημερομηνία κατά την οποία εμφανίστηκε η γενεσιουργός αιτία· ότι ο κανονισμός (ΕΟΚ) αριθ. 465/86 του Συμβουλίου της 25ης Φεβρουαρίου 1986 για τον καθορισμό, για τις περιόδους της εμπορίας 1985/86, 1986/87 και 1987/88, των ποσών ενίσχυσης στον τομέα των σπόρων προς σπορά που εφαρμόζονται στην Ισπανία και στην Πορτογαλία (4), δεν προέβλεψε τις ενισχύσεις για τους σπόρους προς σπορά που έχουν συλλεγεί στην Πορτογαλία στη διάρκεια της περιόδου εμπορίας 1985/86·

ότι ο κανονισμός (ΕΟΚ) αριθ. 1134/68 του Συμβουλίου της 30ής Ιουλίου 1968 για τον καθορισμό των κανόνων εφαρμογής του κανονισμού (ΕΟΚ) αριθ. 653/68 σχετικά με τους όρους της τροποποίησης της αξίας της λογιστικής μονάδας που χρησιμοποιήθηκε για την κοινή γεωργική πολιτική (5) καταργήθηκε με τον κανονισμό (ΕΟΚ) αριθ. 1676/85·

ότι, κατά συνέπεια, πρέπει να τροποποιηθούν οι ακόλουθοι κανονισμοί:

- κανονισμός (ΕΟΚ) αριθ. 1665/72 της Επιτροπής της 28ης Ιουλίου 1972 περί των λεπτομερειών εφαρμογής για τον προσδιορισμό των τιμών προσφοράς «ελεύθερο στα σύνορα» και τον καθορισμό εξισωτικής εισφοράς για τα υβρίδια αραβοσίτου που προορίζονται για σπορά (6),

- κανονισμός (ΕΟΚ) αριθ. 3083/73 της Επιτροπής της 14ης Νοεμβρίου 1973 για την κοινοποίηση των αναγκαίων στοιχείων για την εφαρμογή του κανονισμού (ΕΟΚ) αριθ. 2358/71 περί κοινής οργανώσεως της αγοράς στον τομέα των σπόρων προς σπορά (7), όπως τροποποιήθηκε τελευταία με τον κανονισμό (ΕΟΚ) αριθ. 1377/79 (8),

- κανονισμός (ΕΟΚ) αριθ. 1546/75 της Επιτροπής της 18ης Ιουνίου 1975 περί προσδιορισμού της γενεσιουργού αιτίας του δικαιώματος ενισχύσεως για τους σπόρους προς σπορά (9),

- κανονισμός (ΕΟΚ) αριθ. 2514/78 της Επιτροπής της 26ης Οκτωβρίου 1978 περί καταγραφής στα κράτη μέλη των συμβάσεων περί πολλαπλασιασμού των σπόρων προς σπορά στις τρίτες χώρες (10),

- κανονισμός (ΕΟΚ) αριθ. 1117/79 της Επιτροπής της 6ης Ιουνίου 1979 περί καθορισμού των προϊόντων του τομέα των σπόρων προς σπορά που υπάγονται στο καθεστώς των πιστοποιητικών εισαγωγής (11)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων προς Σπορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο κανονισμός (ΕΟΚ) αριθ. 1665/72 τροποποιείται ως εξής:

1.1. Στον τίτλο του κανονισμού, η φράση «για το υβρίδιο αραβοσίτου που προορίζεται για σπορά» αντικαθίσταται από τη φράση «για το υβρίδιο αραβοσίτου και για το υβρίδιο σόργου που προορίζονται για σπορά».

1.2. Στο άρθρο 4, μετά τις λέξεις «υβρίδιο αραβοσίτου» προστίθενται οι λέξεις «και υβρίδιο σόργου».

2. Ο κανονισμός (ΕΟΚ) αριθ. 3083/73 τροποποιείται ως εξής:

2.1. Στο μοναδικό άρθρο, η φράση «υβρίδιο αραβοσίτου που προορίζεται για σπορά» αντικαθίσταται από τη φράση «υβρίδιο αραβοσίτου και υβρίδιο σόργου που προορίζονται για σπορά».

2.2. Στο παράρτημα, στα σημεία 10 και 11, μετά τις λέξεις « υβρίδιο αραβοσίτου» προστίθενται αντίστοιχα οι λέξεις «και υβρίδιο σόργου» και «και του υβριδίου σόργου».

2.3. Στη σημείωση 9 πρώτη περίπτωση, μετά τις λέξεις «υβρίδιο αραβοσίτου» προστίθενται οι λέξεις «και το υβρίδιο σόργου».

3. Το άρθρο 1 του κανονισμού (ΕΟΚ) αριθ. 1546/75 αντικαθίσταται από το ακόλουθο κείμενο:

« Αρθρο 1

Κατά την έννοια του άρθρου 5 του κανονισμού (ΕΟΚ) αριθ. 1676/85, η γενεσιουργός αιτία του δικαιώματος ενισχύσεως για τους σπόρους προς σπορά θεωρείται ως παρεμβαίνουσα την 1η Αυγούστου μετά την έναρξη κάθε περιόδου εμπορίας. Ωστόσο, για τους σπόρους προς σπορά που συλλέγονται στην Ισπανία και όσον αφορά την περίοδο 1985/86, η γενεσιουργός αιτία θεωρείται ως παρεμβαίνουσα την 1η Μαρτίου 1986.»

4. Στο παράρτημα του κανονισμού (ΕΟΚ) αριθ. 2514/78, στο σημείο 7, προστίθενται οι λέξεις «και υβρίδιο σόργου».

5. Στον πίνακα του άρθρου 1 του κανονισμού (ΕΟΚ) αριθ. 1117/79 προστίθεται η ακόλουθη ένδειξη:

« 10.07 Γ. Σόργο:

Ι. Υβρίδια που προορίζονται για σπορά»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Σεπτεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 246 της 5. 11. 1971, σ. 1.

(2) ΕΕ αριθ. L 118 της 7. 5. 1986, σ. 1.

(3) ΕΕ αριθ. L 164 της 24. 6. 1985, σ. 1.

(4) ΕΕ αριθ. L 53 της 1. 3. 1986, σ. 20.

(5) ΕΕ αριθ. L 188 της 1. 8. 1968, σ. 1.

(6) ΕΕ αριθ. L 175 της 2. 8. 1972, σ. 40.

(7) ΕΕ αριθ. L 314 της 15. 11. 1973, σ. 20.

(8) ΕΕ αριθ. L 166 της 4. 7. 1979, σ. 6.

(9) ΕΕ αριθ. L 157 της 19. 6. 1975, σ. 14.

(10) ΕΕ αριθ. L 301 της 28. 10. 1978, σ. 10.

(11) ΕΕ αριθ. L 139 της 7. 6. 1979, σ. 11.